Diari Oficial de la Generalitat Valenciana


Sumari del DOGV 2977, del 23-04-1997 (1997/7085)

RESOLUCIÓ de 17 de març de 1997, del director territorial de Cultura i Educació de Castelló, per la qual es determina el calendari ordinari i extraordinari d'admissió d'alumnat als centres docents no universitaris per al curs 1997-98.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7085


Data del document
:   17-03-1997

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 17 de març de 1997, del director territorial de Cultura i Educació de Castelló, per la qual es determina el calendari ordinari i extraordinari d'admissió d'alumnat als centres docents no universitaris per al curs 1997-98.   
El Decret 186/1994, de 13 de setembre del Govern Valencià (DOGV 17-9-94), regula l'admissió de l'alumnat als centres no universitaris de la Comunitat Valenciana finançats amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 7 de febrer de 1995 (DOGV de l'1 de març).  
L'article quart de l'esmentada Ordre estableix que en el primer trimestre de l'any natural, el director territorial competent dictarà una resolució en què es determine el calendari ordinari i extraordinari d'admissió d'alumnat als centres docents del seu àmbit competencial.  
Per aquest motiu, cal establir el calendari d'admissió de l'alumnat que s'haurà d'escolaritzar en els centres finançats amb fons públics dels diferents nivells educatius de l'àmbit territorial d'aquesta Direcció Territorial.  
Per això, en virtut de les facultats que tinc conferides, resolc:  
Primer  
El calendari que caldrà seguir en el procés d'admissió d'alumnat, serà el que escaiga, segons l'ensenyament que s'impartesca:  
Ensenyaments Bàsics, per a les sol·licituds d'admissió en centres que impartesquen Educació Infantil/Educació Preescolar, Educació Primària i Educació Especial i centres de Primària autoritzats per a impartir el primer cicle d'Educació Secundària Obligatòria.  
Ensenyaments Mitjans, per a sol·licituds d'admissió d'alumnes en centres de Formació Professional, Batxillerats i centres d'Educació Secundària Obligatòria; llevat de l'admissió d'alumnat per a cursar cicles formatius de Formació Professional de Grau Superior i mòduls experimentals de Formació Professional, que es regiran per resolució específica.  
Segon  
El calendari que caldrà seguir en el procés de matriculació ordinària dels centres d'Ensenyament Bàsic als quals es refereix el punt primer, serà el següent:  
Calendari i activitat  
1. Fins al 9 d'abril  
Constitució de les comissions d'escolarització.  
Presentació en el centre en el qual està matriculat l'alumne de la sol·licitud de canvi de modalitat lingüística.  
Publicitat de les àrees d'influència.  
Publicitat dels centres receptors.  
Publicitat de les vacants existents en cada centre després d'haver estudiat el Consell Escolar les sol·licituds de canvi de modalitat lingüística.  
2. Des de l'11 d'abril fins el 22 d'abril  
Presentació de sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995 (DOGV 1.3.95).  
3. Fins al 12 de maig  
Publicitat de les llistes provisionals d'alumnes admesos i no admesos.  
4. Fins al 19 de maig  
Publicitat de les llistes definitives d'alumnes admesos i no admesos.  
5. Des del 20 de maig fins el 30 de maig  
Formalització de matrícula als centres.  
Tercer  
Els pares, mares o tutors dels alumnes pertanyents a centres de Primària adscrits a centres de Secundària, hauran de donar la seua conformitat en el centre de procedència sobre l'acceptació d'escolarització en el centre que han estat adscrits del 19 de maig fins el 22 de maig.  
El calendari que caldrà seguir en el procés de matriculació ordinària als centres d'Ensenyament Mitjà als quals es refereix el punt primer serà el següent:  
Calendari i activitat  
1. Fins al 30 de maig  
Constitució de les comissions d'escolarització.  
Presentació en el centre en el qual està matriculat l'alumne de la sol·licitud de canvi de modalitat lingüística. L'alumnat de Formació Professional i Batxillerat quedarà sotmès al que s'estableix en els punts 5.2 i 5.3 de la Circular de 13 de març de 1996.  
Publicitat de les àrees d'influència.  
Publicitat dels centres receptors.  
Publicitat de les vacants existents en cada centre després d'haver estudiat el Consell Escolar les sol·licituds de canvi de modalitat lingüística.  
2. Del 2 de juny al 13 de juny (ambdós inclosos)  
Presentació de les sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995.  
3. 25 de juny  
Publicitat de les llistes provisionals d'alumnat admès i no admès.  
4. 4 de juliol  
Publicitat de les llistes definitives d'alumnat admès i no admès.  
5. Del 4 de juliol fins el 18 de juliol  
Formalització de matrícula als centres.  
Quart  
El procés extraordinari d'admissió del centres d'Ensenyaments Bàsics a partir de l'1 de setembre estarà a càrrec de les Comissions Municipals d'Escolarització  
Cinquè  
El calendari que caldrà seguir en el procés de matriculació extraordinària per a les sol·licituds d'admissió als centres d'Educació Secundària, BUP i FP per als alumnes d'EGB que obtinguen el Graduat Escolar en la convocatòria de setembre serà el següent:  
Calendari i activitat  
1. Fins al dia 9 de setembre  
Presentació de sol·licituds.  
2. 12 de setembre  
Presentació de les llistes provisionals d'alumnat admès i no admès.  
3. 16 de setembre  
Presentació de les llistes definitives d'alumnat admès i no admès.  
4. Fins al dia 19 de setembre  
(alumnes de nova admissió)  
Formalització de matrícula.  
5. Fins el 30 de setembre  
Comunicació de les vacants existents als centres per part de les corresponents comissions d'escolarització, emprant els annexos XIII-XVI-XVII, segons corresponga, de l'Ordre de 7 de febrer de 1995, a la Direcció Territorial de Cultura i Educació de Castelló.  
Sisè  
Aquestes activitats s'hauran de coordinar entre les comissions d'escolarització, que hauran d'exercir les funcions previstes a l'article 13 del Decret 186/1994, i els centres escolars, per tal de garantir que el procés d'admissió d'alumnes es desenvolupe d'acord amb el procediment establert a l'Ordre de 7 de febrer de 1995. Els directors dels centres hauran d'exposar al tauler d'anuncis, les normes que regulen l'admissió d'alumnat als centres docents finançats amb fons públics:  
- les àrees d'influència dels centres  
- el calendari de matriculació  
- la normativa aplicable  
- les places vacants  
Setè  
La declaració de la renda anual de la unitat familiar per tal de justificar, si s'escau, aquest criteri, serà la corresponent a l'any 1995. Per la qual cosa els consells escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 2548/1994, de 29 de desembre (BOE 31-12-1994) és de 877.800 PTA. anuals; cal considerar la base imposable.  
Vuitè  
Podran matricular-se en el primer curs d'Educació Primària només els alumnes que hagen complert o que compliran 6 anys abans del 31 de desembre de 1997 (nascuts el 19754 o en anys anteriors).  
Novè  
Les sol·licituds s'hauran d'ajustar al model oficial, que serà facilitat gratuïtament pel centre docent on el pare, mare o tutor sol·licite plaça.  
Deu  
Els alumnes admesos hauran de formalitzar la matrícula en les dates establertes en aquesta resolució. Es consideraran com a vacants les places assignades a aquells alumnes admesos que no l'hagen formalitzada dins del termini i s'enten que aquests alumnes renuncien a la matrícula (article 23 del Decret 186/1994).  
En aquest cas, les places vacants s'assignaran seguint l'ordre de preferència. Si no hi hagués alumnes pendents d'admissió, es consideraran com a llocs escolars vacants, que s'oferiran, si s'escau, seguint el procediment extraordinari d'admissió al setembre.  
Als centres d'Ensenyaments Mitjans, els alumnes que no hagen de canviar de centre i que hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.  
Onze  
a) Els alumnes que acaben els seus estudis d'Educació General Bàsica o Educació Permanent d'Adults i que desitgen cursar estudis de BUP o Tercer Curs d'ESO o Formació Professional de Primer Grau hauran de presentar, abans del 30 de juny, el llibre d'escolaritat degudament diligenciat o, si no se'n disposa en aquestes dates, hauran d'aportar un certificat del director del centre de procedència on conste que l'alumne ha estat proposat per l'obtenció del títol corresponent.  
b) Quan es tracte d'alumnes escolaritzats anteriorment en centres de BUP hauran de presentar el llibre de qualificacions degudament diligenciat o, si no n'hi ha, i mentre es presente el llibre abans esmentat, certificat de baixa del centre anterior amb expressió de la seua situació acadèmica.  
c) Els alumnes escolaritzats en centres que anticipen ESO presentaran quan es traslladen la baixa del centre anterior per tal que el centre receptor demane al de procedència el llibre de qualificacions i l'expedient acadèmic.  
DISPOSICIÓ ADDICIONAL  
Per l'admissió i formalització de matrícula en el segon cicle d'Educació Secundària Obligatòria, l'alumnat haurà de complir els requisits acadèmics establerts per la Direcció General d'Ordenació i Innovació Educativa.  
DISPOSICIÓ FINAL  
Aquesta resolució serà tramesa a la Direcció dels centres docents afectats i als presidents dels consells escolars municipals.  
Castelló de la Plana, 17 de març de 1997.- El director territorial de Cultura i Educació: Francisco Baila Herrera.